કહે છે કે ચાર્લી ચૅપ્લિન એક વખત પોતાના ડુપ્લિકેટ બનવાની સ્પર્ધામાં ગયેલા અને એમાં તેમનો ત્રીજો નંબર આવેલો. ‘બેફિકરે’માં આદિત્ય ચોપડાની હાલત કંઈક એવી જ થઈ છે. તેણે ‘દિલવાલે દુલ્હનિયા લે જાએંગે’ (DDLJ) જેવી કલ્ટ રોમૅન્ટિક ફિલ્મ બનાવી. એ જ ફિલ્મમાં શાહરુખના દોસ્તારનો રોલ કરી ચૂકેલા કરણ જોહરે પછી ‘કુછ કુછ હોતા હૈ’ જેવી બીજી એક્સપાયરી ડેટ વિનાની રોમૅન્ટિક ફિલ્મ સર્જી‍. એ પછી ખુદ આ બન્નેના પ્રોડક્શન-હાઉસમાંથી જ ઢગલાબંધ ફિલ્મો બહાર પડી જેમાં આ બન્ને ફિલ્મોનું જ પ્રતિબિંબ હતું. નવી પેઢીમાં ઇમ્તિયાઝ અલીની લગભગ બધી જ ફિલ્મો, પ્લસ ‘દિલ ચાહતા હૈ’, ‘યે જવાની હૈ દીવાની’, ‘કૉકટેલ’, ‘વેક અપ સિડ’,